Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Raamatussa on hieno sana, liitto.
Liitto tarkoittaa sopimusta. Sellaisen voivat solmia esim. kaksi ihmistä.
Sitä suurempi on Jumalan solmima liitto ihmiskunnan kanssa.
Sen vahvisti verellään Messias Jeshua.
Sen liiton nimi on uusi liitto. Se on Jumalan valtakuntaan kuuluva liitto.
Miten voimme olla varmoja siitä, että liitto on olemassa, -
ja siitä, että saamme sen, mitä liitossa luvataan?
Siitä puhumme tänään, kun tutkimme Hepr. 7:ää.
Otetaan esille Heprealaiskirjeen luku 7.
Pääsimme viimeksi jakeeseen 21, -
jossa kerrotaan Jumalan vannomasta valasta.
Hän vannoi, että Jeshua on oleva pappina ikuisesti -
Melkisedekin, vanhurskauden kuninkaan, järjestyksen mukaan.
Sen seurauksena on shalom, Jumalan tahdon toteutuminen.
Voit saada Jumalan antaman tyytyväisyyden elämääsi -
vain sen kautta, mitä Jeshua sinulle pappina antaa.
Prosessi alkaa tässä elämässä ja täydellistyy tulevassa valtakunnassa.
Katsotaan nyt Heprealaiskirjeen 7. luvun jaetta 22.
"...niin on myös se liitto parempi..."
Nyt aletaan puhua uudesta liitosta.
Mutta ainut tapa ymmärtää uutta liittoa, on verrata sitä vanhaan.
Siksi toistan yhä uudelleen, -
että Mooseksen lain tutkiminen hyödyttää meitä suuresti.
Laki on esikuva, joka antaa meille näkökulmaa ymmärtää uutta liittoa.
Jae 22 vakuuttaa meille, että niin on.
"...niin on myös se liitto parempi, -
jonka takaajaksi Jeesus on tullut." Ihana totuus.
Voimme luottaa Jumalaan, koska hän vannoi valan -
itsensä kautta, koska ketään suurempaa ei ollut.
Messias takaa tämän liiton samalla tavalla.
Miten sitoutunut Messias oli uuteen liittoon?
Niin sitoutunut, että hän takasi sen omalla verellään.
Jae 23: "Ja noita toisia pappeja on tullut useampia, -
koska kuolema ei sallinut heidän pysyä..."
Heitä piti olla monta, koska he kuolivat.
Jakeen 24 alussa on sidesana, -
joka on kreikassa aina lauseen toisena sanana.
Sana kertoo, että nyt puhutaan jostain erilaisesta kun edellä.
"...mutta tällä on katoamaton pappeus, -
sentähden että hän pysyy iankaikkisesti..."
Eli Messiaan pappeus on katoamaton eikä sitä voida lakkauttaa, -
koska hän on kuolematon.
Jae 25: "...jonka tähden hän myös voi täydellisesti pelastaa ne, -
jotka hänen kauttaan Jumalan tykö tulevat..."
Jakeesta löytyy tärkeä termi "voi pelastaa", kykenee pelastamaan.
Kreikaksi "täydellisesti" on panteles.
Pan tarkoittaa "kaikki" ja teles "aivan loppuun asti".
Messias kykenee pelastamaan kaikki aivan loppuun asti, -
olivatpa he missä tahansa.
Siinä puhutaan Messiaan työn riittävyydestä.
"Hän kykenee pelastamaan täydellisesti kaikki ne, -
jotka hänen kauttaan Jumalan tykö tulevat, -
koska hän aina elää rukoillakseen heidän puolestansa."
Tässä puhutaan, kuten olemme jo nähneet, -
että koska Messias oli täysin kuuliainen, -
hänet korotettiin paikalle, jossa hän oli aina ennenkin ollut -
eli Isänsä oikealle puolelle.
He ovat yksi, he ovat yhdessä ja täysin yhdistyneet.
Mutta Messias nöyryytti itsensä -
ja otti ihmisen muodon. Hän oli lihaa ja verta oleva täysi ihminen.
Hän tyhjensi itsensä. Mutta kun hän oli saanut ristin työnsä päätökseen -
ja tullut uuden liiton takaajaksi, -
hänet korotettiin. Hän sai nimen, kaikkia muita nimiä korkeamman.
Hänet korotettiin Isän oikealle puolelle ja hän elää ikuisesti rukoillakseen.
Tämä asia voidaan ymmärtää joko oikein tai väärin.
Sain jokin aika sitten erään ihmisen kirjoittaman artikkelin.
Siinä kerrotaan, miten Messias elää ikuisesti ja rukoilee.
Tässä ei kuitenkaan sanota, että hän rukoilisi meidän puolestamme.
Hän rukoilee "heidän puolestansa".
Artikkelissa vähäteltiin Messiaan ristin työtä.
Kun Messias antoi ristillä henkensä, hän sanoi lopuksi: "Se on täytetty."
Se tarkoittaa "se on täydellisesti loppuun saatettu".
Pelastus- ja lunastustyö oli täysin valmis.
Se oli Sanan mukaan suoritettu kerta kaikkiaan.
Messiaan ei tarvitse tehdä pelastuksemme eteen mitään muuta.
Hänen verensä vanhurskauttaa iankaikkisesti.
Hänen rukoilunsa tarkoitus ei ole pelastuksemme ylläpitäminen.
Se on väärää teologiaa ja vie asian pois asiayhteydestään.
Katsotaan tarkkaan, mitä jakeessa 25 sanotaan.
"...jonka tähden hän myös voi täydellisesti pelastaa ne, -
jotka hänen kauttaan Jumalan tykö tulevat..."
Siinä ei puhuta uskovista vaan niistä, jotka ovat tulossa Jumalan luo.
Hän elää ikuisesti.
Ikuisuus on Jumalan valtakunnan ominaisuus.
Hän on tällä hetkellä Jumalan oikealla puolella rukoilemassa -
niiden puolesta, jotka ovat kääntymässä Jumalan puoleen.
Kyllä hän meidänkin puolestamme rukoilee.
Kun rukoilemme apua, voimaa, paranemista ja vapautumista, -
Messias on Jumalan oikealla puolella valmiina kuulemaan pyyntömme.
Mutta tässä ei puhuta siitä.
Tässä puhutaan siitä, että hän rukoilee niiden puolesta, -
"jotka hänen kauttaan Jumalan tykö tulevat."
Kukaan ei voisi tulla Jumalan luo ilman Messiaan rukouksia.
Siksi hän saa siitä kaiken kunnian ja ylistyksen.
Mutta jos luulet joutuvasi kadotukseen ilman hänen rukouksiaan, -
se on loukkaus Jumalaa kohtaan.
Vastustan kiivaasti sellaista käsitystä.
Eli Jeesus ei tässä rukoile meidän vaan uskoon tulevien puolesta.
Jae 26: "Senkaltainen ylimmäinen pappi meille sopikin..."
Luen tässä Textus Receptus -nimistä kreikankielistä alkutekstiä.
Tässä käsikirjoituksessa on sana, jota ei löydy myöhäisemmistä -
eikä kaikista varhaisemmista UT:n käsikirjoituksista.
Se on sana, joka tarkoittaa, että meillä on sovelias ylimmäinen pappi.
"Sellainen sopiva ylimmäinen pappi meille sopikin: -
pyhä, viaton [ilman pahuutta], -
tahraton, syntisistä erotettu..."
Se on elintärkeää.
Messias on täydellinen.
Puhuimme jo siitä, ettei hän koskaan tehnyt syntiä.
Koska hän on pyhä, viaton, vailla pahuutta, -
tahraton ja erotettu syntisistä, -
hän sopii papiksi Melkisedekin järjestyksen mukaan.
Hän sopi ostamaan meille omalla verellään -
ikuisen lunastuksen, ikuisen elämän ja ikuisen pelastuksen.
Jakeen 26 loppu: -
"...ja taivaita korkeammaksi tullut..."
On taivaan ulottuvuus, jossa enkelit ja neljä elävää olentoa ovat -
jotka sanovat Jumalan valtaistuimen edessä: "Pyhä, pyhä, pyhä."
Mutta Messias on korotettu taivaitakin ylemmäksi.
Eli hän on transsendenttinen, tuonpuoleinen.
Heprealaiskirjeen kirjoittaja haluaa korostaa sitä Raamatun totuutta, -
että Messias on taivaitakin ylempänä. Vain Jumala on taivaita ylempänä, -
kolmiyhteinen Jumala: Isä, Poika ja Pyhä Henki.
Eli Messias on transsendenttinen, tuonpuoleinen.
Se on Jumalan ominaisuus, ja tässä kerrotaan Messiaan jumaluudesta.
Tämän kohdan mukaan Messias on "taivaita korkeammaksi tullut".
Eikö hän sitten ollut taivaita korkeampi enneminkin, kun on sellaiseksi tullut?
Kyllä oli. Pitää ymmärtää kreikan kielioppia.
Kreikan sana "tullut" on perfektissä, eli niin oli asian laita menneisyydessä.
Emme tiedä, miten pitkällä menneisyydessä.
Mutta Messiaasta puheen ollen asia oli niin ikuisesti.
Kreikassa perfektin aikamuoto tarkoittaa tässä, -
että asia oli niin menneisyydessä, on nyt ja on niin tulevaisuudessakin.
Messiaan kohdalla asia on niin ikuisesti.
Hän on aina ollut korkeampana taivaita.
Se kuuluu hänen identiteettiinsä ja luontoonsa. Sellainen hän on.
Tyhjentäessään itsensä hän luopui tuosta etuoikeudesta.
Hän oli edelleen Jumala, mutta hän tyhjensi itsensä. (Fil. 2.)
Mutta hän oli kuuliainen, ja hänet nostettiin entiselle paikalleen.
Hän teki sen, mihin me ihmiset emme yksin kykene -
eli hän osoitti täydellisyytensä.
Siksi hänet korotettiin takaisin ikuiseen asuntoonsa -
transsendenttiseen olomuotoon.
Hän oli "pyhä, -
viaton, tahraton, syntisistä erotettu -
ja taivaita korkeammaksi tullut..."
Jae 27: -
"...jonka ei joka päivä ole tarvis, niinkuin ylimmäisten pappien..."
Eli Jeshuan ei tarvitse uhrata päivittäin.
"...jonka ei joka päivä ole tarvis, niinkuin ylimmäisten pappien, -
ensiksi uhrata omien syntiensä edestä ja sitten kansan..."
Ylimmäisten pappien piti uhrata aivan joka päivä, -
ensin itsensä puolesta, jotta kykenisivät palvelemaan kansaa.
Mutta Messiaasta sanotaan: -
"... sillä tämän hän teki kerta kaikkiaan, uhratessaan itsensä."
Sana "kerta" tarkoittaa, ettei Jeshuan tarvitse uhrata itseään toistamiseen.
Hän sanoi: "Se on täytetty."
Se tarkoittaa: "Työ on viety täydellisesti loppuun."
Heprealaiskirjeessä on tullut esiin 7. luvusta alkaen, -
etteivät leeviläiset papit kyenneet aikaansaamaan täydellisyyttä.
Mutta Messiaan pappeus aikaansai täydellisyyden.
"... sillä tämän hän teki kerta kaikkiaan, uhratessaan itsensä.
Sillä laki asettaa ylimmäisiksi papeiksi ihmisiä, jotka ovat heikkoja..."
Vanhan testamentin papeiksi valittiin heikkoja ihmisiä.
Koska he olivat puutteellisia, -
myös heidän työnsä oli puutteellista.
Siksi heidän työnsä tulokset eivät kestäneet ikuisesti.
Vanhan testamentin säädökset kumotaan vielä kokonaan, -
mutta niillä on vielä merkitystä, kuten olemme oppineet.
Ne ovat viitekehys, -
jonka kautta voimme ymmärtää Messiaan persoonaa ja työtä.
Jae 28: -
"Sillä laki asettaa ylimmäisiksi papeiksi ihmisiä, jotka ovat heikkoja, -
mutta valan sana..."
Tässä palataan asiaan, jonka olemme jo oppineet.
Ensimmäinen pappeus, Aaronin suvusta, -
syntyi, koska laissa säädettiin niin.
Messias taas nimitettiin papiksi iankaikkisesti -
Melkisedekin järjestyksen mukaan, koska Jumala vannoi niin.
Hepr. 6:ssa sanottiin, että Jumala ei voi valehdella.
Siksi Messiaan pappeus on muuttumaton eikä sitä voi kumota.
Myöskään Messiaan työn tuloksia ei voi muuttaa eikä kumota.
"...mutta valan sana, joka on myöhäisempi kuin laki..."
Vala vannottiin vasta lain antamisen jälkeen.
Vala ei perustu lakiin vaan tulee sen jälkeen.
Vala ei tullut ihmisten välityksellä vaan suoraan Jumalalta.
"...mutta valan sana, joka on myöhäisempi kuin laki, -
asettaa Pojan, iankaikkisesti täydelliseksi tulleen."
Siinä käytetään taas aikamuotona perfektiä.
Messias oli täydellinen jo aikaisemminkin.
Siinä käytetään samaa sanaa, -
joka tarkoittaa loppuun saatettua ja täydellistä.
Messias on ollut täydellinen, on täydellinen ja on oleva täydellinen.
Siinä vain sanotaan, että Messias oli tuolla hetkellä täydellinen.
Siinä julistetaan, että Messias on täydellinen.
Hänet on tehty täydelliseksi.
Vaikka hän oli täydellinen menneisyydessä, hän tyhjensi itsensä.
Hän osoitti täydellisyyttä olemalla kuuliainen Jumalan sanalle.
Jumala oli vannonut: "Tänä päivänä sinä olet poikani" eli palvelijani.
Hän oli täydellisen kuuliainen.
Täydellisyytensä kautta hän pystyi välittämään täydellisyyttä meillekin.
Ensi viikolla opimme, -
että uusi liitto on parempi kuin entinen.
Emme voi kuitenkaan ymmärtää sitä Jumalan tarkoittamalla tavalla, -
ellemme ymmärrä Vanhan testamentin lain esikuvaa.
Kun asetamme ne vierekkäin, muistathan sanan metatithemi, -
silloin uusi liitto loistaa kirkkaimmin.
Siitä tulee selkeä ja suuremman ilmoituksen lähde, -
kun olemme selvittäneet perusperiaatteen itsellemme.
Mitä tämä kaikki merkitsee?
Se tarkoittaa sitä, että voimme saada täyden varmuuden.
Jeshua on ylimmäinen pappi ikuisesti.
Sana iankaikkinen ulottuu Jumalan valtakuntaan asti.
Aina kun sana iankaikkinen mainitaan, -
mieleemme pitäisi tulla Jumalan valtakunta.
Saamme omistaa varmuuden, -
joka lepää Jumalan vannomassa valassa.
Mistä varmuudesta on kyse? Muistathan asiayhteyden.
Luku 7 kertoo siitä, -
että Jeshua on Melkisedekin, vanhurskauden kuninkaan, -
järjestyksen mukainen ylipappi.
Tahdotko sinä elämääsi vanhurskautta?
Niin moni on ymmärtänyt evankeliumin väärin.
He sanovat: "Uskon Messiaaseen, -
koska haluan jonkun, joka ratkaisee ongelmani.
Haluan, että joku antaa minulle sen, mitä katson ansaitsevani, -
auttaa minua olemaan sellainen, kuin haluan -
ja saavuttamaan haluamani asiat."
Ei, olet yhä synnissä. Ennen kuin tulet uskoon Messiaan veren kautta, -
et tiedä mitään Jumalan tahdosta elämääsi kohtaan.
Kaikki omat toiveesi ovat lähtöisin lihallisesta syntiluonnostasi.
Tule Jumalan eteen ihan tyhjänä tauluna.
Ei sinun tarvitse tietää mitään etukäteen Jumalan suunnitelmasta.
Pelastuksen jälkeen vain yksi asia on tärkeää: -
En tahdo elämääni syntiä.
Messiaskin oli syntisistä erotettu, pyhä ja tahraton.
Toisin sanoen hän oli erossa synnistä.
Jos etsit tosissasi pelastusta, -
sano Jumalalle: "Herra, haluan vain elää elämää, -
johon synti ei kuulu.
En halua elää synnissä enkä halua elämääni sen seurausta, kuolemaa.
Siksi käännyn puoleesi, ja pyydän vain armoa.
Haluan saada vastaanottaa armosi.
Pyydän syntini anteeksi, jotta saisin kokea yhteyttä kanssasi -
ja kokea rakkauttasi.
Ja kun olen sen saanut vastaanottaa, -
haluan tuoda sinulle elämälläni kunniaa, -
sinun suunnitelmasi mukaan."
Laita syrjään omat ajatuksesi, unelmasi ja saavutuksesi.
Jumala antaa sinulle parempaa.
Hänen suunnitelmansa sinua varten on parempi.
Mutta se alkaa vasta, kun tulet hänen eteensä tyhjänä.
Mutta jos sanot: "Haluan anteeksiannon siksi, -
että haluan saavuttaa jotain", turhaudut pahan kerran.
Pelastus ei ole keino saavuttaa jokin päämäärä. Pelastus on päämäärä.
Sen kautta muutumme Jumalan lapsiksi.
Saamme oikeuden olla hänen lähellään. Siitä on kyse.
Jumalasta riippuu, mitä hän sen jälkeen elämälläsi tekee.
Sinun tulisi haluta Jumalan tahtoa elämääsi varten, -
ei yrittää saada Jumalaa tekemään oman tahtosi mukaan.
Et koskaan saa sitä rauhaa, iloa ja tyytyväisyyden tunnetta, -
joita kaipaat, ennen kuin antaudut Jumalalle kokonaan -
ajattelematta yhtään sitä, mitä häneltä saat.
Turvaa Jumalaan. Antaudu hänen hallintavaltansa alle.
Jää hänen voimallisen kätensä alle.
Anna hänen johdattaa sinua sinne, minne hän tahtoo.
Lopulta löydät ilon.
Älä tyydy omiin unelmiisi, -
koska Jumalalla on parempi suunnitelma elämääsi varten.
Sinun pitää luottaa siihen. Miten? Suljepa silmäsi, niin rukoillaan.
Jumala, olen syntinen. Anna syntini anteeksi.
Kosketa minua armollasi.
Otan vastaan Messiaan kaikkiriittävän ristin työn.
Hän antoi henkensä, jotta saisin uuden elämän -
ja jotta olisin astia, jonka kautta hän voi tehdä työtään.
Tunnustan syntini. Uskon, että Jeshua on sinun ainut Poikasi, -
jonka lähetit maailmaan takaamaan uuden armon liiton, -
jotta pelastuisin, saisin syntini anteeksi ja tulisin sinun lapseksesi.
Käytä minua tahtosi mukaan. Jeshuan Messiaan nimessä. Aamen.
Jos rukoilit noin, saat voimaperäisen tulevaisuuden.
Ensi viikolla pääsemme tutkimaan Heprealaiskirjeen lukua 8.
Toivottavasti sait siunauksen ja voit kertoa siitä muille.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen